Medelye ná Eskom-sterftesDie Ingula-pompstasieskema. Foto: Eskom “Ons rou saam met die families van die werkers wat hul lewens in die tragedie verloor het, terwyl hulle ŉ beter lewe vir hulself en hul families en ook die hele land probeer bou het. Ons deel in hulle verlies en pyn,” het Zuma in ŉ verklaring gesê. Andrew Etzinger, woordvoerder van Eskom, sê sewe mense is ook beseer tydens die voorval by die Ingula-pompstasieskema. Drie van die beseerdes is in ŉ kritieke toestand terwyl die ander vier reeds uit die hospitaal ontslaan is. Etzinger sê die tonnel waarin die mans gewerk het is nie beskadig nie. Daar is aanvanklik berig dat die tonnel meegegee het. Etzinger sê die mans het op ŉ steier gewerk in een van vier tonnels. Hy sê die steier het meegegee en in die tonnel af gerol. Etzinger sê die oorledenes was kontrakteurs en nie werknemers van Eskom nie. Die Ingula-pompstasieskema sal na verwagting volgende jaar in gebruik geneem word en sal water van die Braamhoek- na die Bedforddam pomp en vir kragopwekking gebruik word.